БежӀуьнан баппа
БежӀуьнан баппа (лат. Taráxacum) — астрийн йа Седа-зезагийн (Asteraceae) доьзалера бецан ораматийн дукхашерийначех тайпа. Тайпанан кеп — Дарбане баппа — дика йевза, орамера гӀаш розеткица лаьтта, даккхий къегина можа мотткепара зезагех лаьтта зазанаш-тускаршца йолу орамат. Кхуьлинчу дийнахь а, буса а тускар дӀакъовлало. АрагӀоьртина меран боьххьехь хӀуш хуьлу шортта чоьш долуш, церан гӀоьнца бежӀуьнан баппин хӀу тӀема а долий генна дӀадоьлху.